  Анжелика Тихонова корреспондент Ижкарысь Шор площадьын «7 чудес света» тема улсын йӧлэсь сизьым аркаос лэсьтозы. Йӧэз 1-тӥ толсуре дасяны кутскозы. Со сярысь кар администрацилэн пресс-службаез ивортӥз. Йӧ городокез радъясьёслэн малпанзыя, аркаос-капкаос пыр карын улӥсьёс Выль аре но, Удмуртилэн выль даураз но выжыны быгатозы. Нискыланы бадӟым гурезьёс Удмуртиысь операя но балетъя театр но «Парк-инн» гостиница вискын пуктозы. Толсур шорын Шор площаде карысь валтӥсь Выль ар кызэз пуктозы. Кылем арын Ижкарын выль кыз басьтӥзы. Солэн ӝуждалаез 20 метр, пасьталаез – 9 метр. Кыз 2 сюрс 330 вайёслэсь бичаське, нош вылтуссэ удмурт пужыосъя дасям нимысьтыз иллюминация чебертэ – 140 метр кузьдалаем гирлянда, куать пӧртэм ӝуась арбериос – оглом 54 штука, 130 шаръёс но кизилиос. Нош писпулэн йылаз 3 метр пала ӝуждалаем но 1 но ӝыны метр пасьталаем кизили ӝуалоз. Шор площадьын карысь валтӥсь Выль ар кызэз 19-тӥ толсуре ӝуатозы Ижкарлэн тӧроез Олег Бекмеметьев пусйиз, Шор площадьын калыкен ужрадъёс ортчытон элькунамы эпидеми югдур бордысь потоз шуыса.  Тодэ вайытом, Выль ар азьын Удмуртиын лысо писпуосты утёнъя «Ель» ужрад мынэ.  Тегъёс: Мерлык Ижкар Удмуртия праздникъёс Выльар ОлегБекмеметьев  